Real Madrid CF

Real Madrid Club de Fútbol (magħruf sempliċement bħala Real Madrid) hu klabb tal-futbol professjonali bbażat f'Madrid, fi Spanja. Fil-futbol Spanjol hu l-iktar tim b'suċċessi u ġie vvutat mill-FIFA bħala l-aqwa klabb tas-seklu 20, wara li rebaħ rekord ta' wieħed u tletin titlu tal-La Liga, sbatax-il Tazza Spanjola, disa' Tazez taċ-Ċampjins u żewġ Tazez UEFA. Real kienu fost il-membri fundatarji tal-grupp G-14, għaqda li kienet tgħaqqad l-aqwa klabbs Ewropej li ġiet sostitwita mill-European Club Association.

Fundat fl-1902, Real Madrid qatt l-istorja kollha tiegħu fl-ogħla livell tal-futbol Spanjol. Fis-snin ħamsin, il-klabb stabilixxa lilu nnifsu bħala forza kbira kemm fil-kamp Spanjol u anki f'dak Ewropew. Fis-snin tmenin, il-klabb kellu wieħed mill-aqwa timijiet fi Spanja u l-Ewropa (magħruf bħala La Quinta del Buitre), fejn rebaħ żewġ Tazez UEFA, ħames kampjonati Spanjoli konsekuttivi u tliet Supertazez Spanjoli.

Il-kulur tradizzjonali tal-klabb għal logħob ġewwa darhom huwa kollox abjad. L-emblema ġie mibdula diversi drabi matul is-snin fi sforz biex jimmodernizzawha; l-emblema kurrenti hi verżjoni modifikata tal-ewwel waħda adottata fl-1920. Huma jilgħabu fis-Santiago Bernabéu, li jospita 80,354 ruħ, fejn ilu jilgħab fih mill-1947. B'differenza minn ħafna klabbs tal-futbol Ewropej, il-membri ta' Real Madrid (socios) kienu proprjetarji u operaw lill-klabb mill-fundazzjoni tiegħu. Real hu l-iktar klabb tal-futbol sinjur fid-dinja (€366m) skont l-introjtu li jagħmel.

 Storja 

 Kuluri u emblema 

L-ewwel emblema ta' Real Madrid kellha disinn sempliċi li kien jikkonsisti mit-tliet inizzjali tal-klabb, "MCF" għal Madrid Club de Fútbol, imwaħħdin ma' xulxin u miktubin b'kulur blu skur fuq flokk abjad. L-ewwel bidla fl-emblema seħħet fl-1908 meta l-istess tliet inizzjali adottaw stil bħallikieku qegħdin fuq xulxin, bl-ittra M (ta' Madrid) tkun l-aktar waħda importanti u ċentrali, qalb ċirku tond. Il-bidla segwenti fil-konfigurazzjoni tal-emblema damet ma saret sal-1920 wara l-kisba tal-presidenza ta' Pedro Parages. F'dak iż-żmien, ir-Re Alfonso XIII ta lill-klabb il-patroċinju rjali tiegħu li wasal fil-forma tat-titlu "Real", li tradotta tiġi "Rjali".  B'hekk, il-kuruna ta' Alfonso ġiet miżjuda mal-emblema u l-klabb biddel ismu għal Real Madrid Club de Fútbol. Bix-xoljiment tal-monarkija fl-1931, is-simboli rjali kollha (il-kuruna fuq l-emblema u t-titlu Real) ġew imneħħija. Il-kuruna ġiet sostitwita minn faxxa skura kulur iċ-ċawsla tar-Reġjun ta' Kastilja. Fl-1941, sentejn wara t-tmiem tal-Gwerra Ċivili, ir-"Real Corona" tal-emblema, jew il-"Kuruna Rjali", reġgħet ġiet mpoġġija fuq l-emblema waqt li anke l-faxxa ta' Kastilja wkoll baqgħet. Aktar minn hekk, l-emblema ingħatat il-kulur, bil-kulur dehbi jkun l-iktar pominenti, u l-klabb reġgħet beda jissejaħ Real Madrid Club de Fútbol. L-aktar modifika riċenti li saret, saret fl-2001 meta l-klabb ried li tkun aktar kontemporanja għas-seklu 21 u standarizza aktar din l-emblema. Waħda mill-modifikazzjonijiet li saret kienet li l-istrixxa dijagonali jitbiddlilha l-kulur għal wieħed aktar ikħal.

Il-kuluri tradizzjonali ta' Real Madrid għal logħob ġewwa darhom huwa kollu abjad, minkejja li għall-bidu kienet ġiet adottata strixxa oblikwa bluna fuq il-flokk. Il-flokk bl-istrixxa ġie sostitwit minn verżjoni kollha bajda, immudellata skont il-flokk milbus minn Corinthian FC, fl-1902.L-uniformi kompleta ta' Real Madrid għal partiti ġewwa darhom, fl-1905, kienet kollha bajda, u kien għalhekk li l-benjamini tagħhom bdew isejjħu 'l-plejers bħala Los Blancos Fl-istess sena, il-kalzetti bluni ġew sostitwiti minn oħrajn suwed. Lejn il-bidu tal-erbgħinijiet, il-kowċ biddel l-uniformi għal waħda bil-buttuni mal-flokk u l-emblema tal-klabb ġiet pożizzjonata fuq in-naħa xellugija (li baqgħet hekk sal-ġurnata tal-lum). Fit-23 ta' Novembru 1947, f'partita kontra Atlético Madrid fl-Istadju Metropolitano, it-tim ta' Real Madrid sar l-ewwel tim Spanjol li ħareġ bi flokkijiet numerati.

Il-kuluri tradizzjonali għal partiti barra minn darhom huma kollha suwed jew kollha vjola. L-uniformi attwali tal-klabb hi maħduma minn Adidas li l-kuntratt tagħhom mal-klabb jestendi sal-1998. L-isponsor attwali tal-uniformi ta' Real Madrid huwa bwin.com, wara l-problemi ekonomiċi ta' BenQ Siemens.

 Innu 

De las glorias deportivas, que campean por España
va el Madrid con su bandera, limpia y blanca que no empaña.
Club castizo y generoso, todo nervio y corazón,
veteranos y noveles, veteranos y noveles,
miran siempre sus laureles con respeto y emoción.

¡Hala Madrid!, ¡Hala Madrid!
Noble y bélico adalid, caballero del honor.
¡Hala Madrid!, ¡Hala Madrid!
A triunfar en buena lid, defendiendo tu color
¡Hala Madrid!, ¡Hala Madrid!, ¡Hala Madrid!

Enemigo en la contienda, cuando pierde da la mano
sin envidias ni rencores, como bueno y fiel hermano.
Los domingos por la tarde, caminando a Chamartín,
las mocitas madrileñas, las mocitas madrileñas
van alegres y risueñas porque hoy juega su Madrid

¡Hala Madrid!, ¡Hala Madrid!
Noble y bélico adalid, caballero del honor.
¡Hala Madrid!, ¡Hala Madrid! 
A triunfar en buena lid, defendiendo tu color
¡Hala Madrid!, ¡Hala Madrid!, ¡Hala Madrid!

 Stadju 

 Benjamini u rivalità 

F'partiti li jintlagħbu ġewwa darhoma, il-biċċa l-kbira tal-postijiet fil-grawnd ikunu okkupati mill-abbonati, li jammontaw għal madwar 68,670. Biex issir abbonat trid issir socio jew membru tal-klabb. Mhux kull membru jista' jiskeb abbonament. Barra l-membri, il-klabb għandu iktar minn 1,800 peñas (gruppi ta' benjamini uffiċjali affiljati mal-klabb) fi Spanja u madwar id-dinja. Real Madrid għandu l-ogħla medja ta' attendenza ta' kull żmien fil-futbol Spanjol u jattira regularment aktar minn 65,000 partitarju fis-Santiago Bernabéu. 

 Rivalità ma' Barcelona 

Ir-rivalità ma' FC Barcelona hi waħda leġġendarja u tmur lura għat-tensjonijiet politiċi li kienu jinħassu bejn il-Kastiljani u l-Katalani.  Il-belt kapitali Madrid hi s-siġġu tal-gvern u tal-familja rjali. Speċjalment matul l-era ta' Francisco Franco, din bdiet tirrapreżenta l-forzi ċentrali ta' fehma konservattiva. Min-naħa l-oħra, kważi kull idea li biddlu l-istorja moderna ta' Spanja – ir-repubblikaniżmu, il-federaliżmu, l-anarkiżmu, is-sindikaliżmu u l-komuniżmu – ġiet introdotta fi Spanja mill-Katalunja, partikularment f'Barċellona. Il-moda, f'dak li għandu x'jaqsam ma' ħwejjeġ, filosofija tal-arti, kienet tidħol l-ewwel minn Barċellona qabel ma kienet tiġi aċċettata mill-kumplament ta' Spanja.

Matul is-snin ħamsin, ir-rivalità ġiet aktar intensea meta l-klabbs waqgħu f'disputa fuq il-firma tal-plejer Alfredo di Stéfano, li finalment ingħaqad ma' Real Madrid u mas-snin kellu jkun figura importanti fis-suċċess miksub mill-klabb.Jimmy Burns: Barca, a people's passion, Bloomsbury Publishing, London 1999, pġ 31-34 Is-snin sittin raw ir-rivalità tilħaq il-kamp Ewropew meta ltaqgħu darbtejn fit-Tazza taċ-Ċampjins, b'Real Madrid jirbħu fl-1960 u Barça fl-1961. Fis-sena 2000, ir-rivalità reġgħet tkebbset wara d-deċiżjoni kontroversajli ta' Luís Figo li jħalli lil Barça biex jingħaqad ma' Real Madrid. Iż-żewġ timijiet reġgħu ltaqgħu fis-semifinali tal-UEFA Champions League 2002. Real Madrid, iċ-ċampjins eventwali tal-kompetizzjoni, rebħu l-konfront li kien imlaqqam mill-istampa Spanjola bħala l-Partita tas-Seklu. Bħala l-ikbar u l-aqwa żewġ klabbs fi Spanja, ir-rivalità tiġġedded kull sena meta ħafna drabi huma jkunu t-timijiet li jisfidaw lil xulxin għar-rebħ tal-kampjonat.

 Rivalità ma' Atlético Madrid 

Real Madrid għandu rivalità storika lokali ma' Atlético Madrid. Minkejja li Atlético kienu oriġinarjament fundati minn tliet studenti Baski fl-1903, magħhom issieħbu fl-1904 membri ta' Madrid FC. Aktar tensjonijiet inħolqu minħabba l-fatt li għall-bidu l-partitarji ta' Atlético kienu ġejjin mill-klassi tal-ħaddiema, waqt li dawk li jsostnu lil Real Madrid kienu jappartjenu għall-klassi medja. Illum il-ġurnata dawn id-diverġenzi ftit li xejn għadhom jeżistu.

Huma ltaqgħu għall-ewwel darba fil-21 ta' Frar 1929 fit-tielet ġurnata tal-ewwel edizzjoni tal-kampjonat fl-istadju Chamartín. Ir-rivalità kisbet l-ewwel attenzjonii internazzjonali fl-1959 matul it-Tazza taċ-Ċampjins meta ż-żewġ timijiet affrontaw lil xulxin fis-semifinali. Fl-ewwel leg fil-Bernabéu, Real rebħu 2–1, waqt li fit-tieni leg fil-Metropolitano, Atlético ħarġu 1–0 rebbieħa. Il-partita kellha terġa' tintlagħab, b'Real jirbħu 2–1. Madanakollu, Atlético għamlet xi vendetti meta iggwidati mill-eks-kowċ ta' Real José Villalonga, huma rebħu żewġ finali konsekuttivi tal-Copa del Generalísimo fl-1960 u fl-1961.
Real rebħu l-El Derbi madrileño għal 75 darba. 

Bejn l-1961 u l-1989, meta Real iddominaw il-La Liga, kienu Atlético bissu l-uniku sfida serja, hekk kif rebħu t-titli tal-La Liga fl-1966, fl-1970, fl-1973 u fl-1977. Fl-1965, Atlético sar l-ewwel tim li għeleb lil Real fil-Bernabéu fi tmien snin. Il-bilanċ tal-aħħar sfidi kontra Atlético hu aktar favorevoli għal Real. L-ogħla punt tad-dominju tal-merengues wasal fl-istaġun 2002–03 meta permezz ta' rebħa ta' 4–0 fuq Atlético ġewwa l-Vicente Calderón, il-klabb kiseb it-titlu tal-kampjonat.

 Rekords u statistika 


Il-plejer Manuel Sanchís Hontiyuelo iżomm ir-rekord tal-aktar preżenti mal-ewwel tim ta' Real Madrid, b'total ta' 712-il dehra bejn l-1983 u l-2001.   L-attakkant Raúl isegwi wara b'700 apparenza. Ir-rekord għal gowler hu f'idejn Iker Casillas, li jinsab fi kwota 400 apparenza. B'127 dehra internazzjonali (47 waqt li kien għadu mal-klabb), Luís Figo tal-Portugall iżomm ir-rekord tal-aktar plejer ta' Real li lagħab mat-tim nazzjonali.  

Raúl hu l-aqwa skorer ta' kull żmien għal Real, bi 316-il gowl f'700 partita (1994–preżent).[3] Erba' plejers irnexxielhom jaslu sat-tragward ta' 200 gowl għal Real: Alfredo di Stéfano (1953–64), Carlos Santillana (1971–88), Ferenc Puskás (1958–66) u Hugo Sánchez (1985–92).

 Staff 

 Bord tad-diretturi 

IsemRwolFlorentino PérezPresidentEduardo Fernández de BlasViċi-PresidentEnrique Sánchez GonzálezSegretarjuJorge ValdanoDirettur Ġenerali u Għajnuna PresidenzjaliManuel RedondoDirettur Ġenerali tal-Uffiċċju tal-PresidentMiguel PardezaDirettur Sportiv

 Plejers 

 Kaptani 

PerjoduIsemPreżenziGowls Miguel Muñoz1948–195834723 José María Zárraga1958–196130696 Francisco Gento1961–1971605183 Amancio1971–1976471155 Pirri1976–1979595210 Carlos Santillana1979–1988643290 Manuel Sanchís1988–200171049 Fernando Hierro2001–2003598126 Raúl González2003–preżent687311

 Rekords tal-plejers 

 L-aktar apparenzi 

#IsemKarrieraApparenziGowls1 Manuel Sanchís1983–2001712492 Raúl González1994–preżent6963163 Carlos Santillana1971–198864394 Francisco Gento1953–19716051835 Fernando Hierro1989–20035981266 José Camacho1973–1989577117 Pirri1964–19795611718 Míchel1981–19965601309 Roberto Carlos1996–200752710 Guti1996–preżent508

 L-aktar gowls 

 Presidenti 

Sas-17 ta' Jannar 2009.

IsemMinnSa Julián Palacios19006 ta' Marzu 1902 Juan Padrós6 ta' Marzu 1902Jannar 1904 Carlos PadrósJannar 19041908 Adolfo Meléndez1908Lulju 1916 Pedro ParagesLulju 191616 ta' Mejju 1926 Luis de Urquijo16 ta' Mejju 19261930 Luis Usera193031 ta' Mejju 1935 Rafael Sánchez Guerra31 ta' Mejju 19354 ta' Awwissu 1936 Adolfo Meléndez4 ta' Awwissu 19361940 Antonio Santos Peralba194011 ta' Settembru 1943 Santiago Bernabéu Yeste11 ta' Settembru 19432 ta' Ġunju 1978 Luis de CarlosSettembru 197824 ta' Mejju 1985 Ramón Mendoza24 ta' Mejju 198526 ta' Novembru 1995 Lorenzo Sanz26 ta' Novembru 199516 ta' Lulju 2000 Florentino Pérez16 ta' Lulju 200027 ta' Frar 2006 Fernando Martín Álvarez27 ta' Frar 200626 ta' April 2006 Ramón Calderón2 ta' Lulju 200616 ta' Jannar 2009 Vicente Boluda16 ta' Jannar 20095 ta' Lulju 2009 Florentino Pérez16 ta' Ġunju 2009

 Kowċis 

Matul l-istorja ta' Real Madrid kien hemm 41 kowċ minn mindu ġie maħtur l-ewwel kowċ professjonista, Arthur Johnson lura fl-1910. L-aktar kowċ li serva fuq bażi ta' żmien u partiti hu Miguel Muñoz (1960–1974) b'604 partiti. L-Arġentin Luis Carniglia hu l-aktar kowċ ta' suċċess fuq bażi ta' persentaġġ ta' rebħiet b'69.81%, waqt li Jacinto Quincoces hu l-inqas wieħed li kiseb suċċess mal-klabb b'37.21% tal-partiti jkunu biss rebħiet.

Huma biss il-kowċ li rebħu tal-anqas trofew li huma elenkati hawn taħt.

IsemPerjoduTrofejTotalDomestiċiInternazzjonaliLCSCSSLCCLUCUSCIC Arthur Johnson1910–20<center><center>5<center><center><center><center><center><center><center>5 Lippo Hertzka1930–32<center>1<center><center><center><center><center><center><center><center>1 Robert Firth1932–34<center>1<center><center><center><center><center><center><center><center>1 Francisco Bru1934–41<center><center>1<center><center><center><center><center><center><center>1 Jacinto Quincoces1945–46, 1947–48<center><center>1<center><center><center><center><center><center><center>1 Baltasar Albéniz1946–47, 1950–51<center><center>1<center><center><center><center><center><center><center>1 Enrique Fernández1953–54<center>1<center><center><center><center><center><center><center><center>1 José Villalonga1954–57<center>2<center><center><center><center>2<center><center><center><center>4 Luis Carniglia1957–59, 1959<center>1<center><center><center><center>2<center><center><center><center>3 Miguel Muñoz1959, 1960–74<center>9<center>2<center><center><center>2<center><center><center>1<center>14 Miljan Miljanić1974–77<center>2<center>1<center><center><center><center><center><center><center>3 Vujadin Boškov1979–82<center>1<center>1<center><center><center><center><center><center><center>2 Luis Molowny1974, 1977–79, 1982, 1985–86<center>3<center>3<center><center>1<center><center>2<center><center><center>9 Leo Beenhakker1986–89, 1992<center>3<center>1<center>1<center><center><center><center><center><center>5 John Toshack1989–90, 1999<center>1<center><center>1<center><center><center><center><center><center>2 Alfredo di Stéfano1990–91<center><center><center>1<center><center><center><center><center><center>1 Radomir Antić1991–92<center><center><center>1<center><center><center><center><center><center>1 Benito Floro Sanz1992–94<center><center>1<center>1<center><center><center><center><center><center>2 Jorge Valdano1994–96<center>1<center><center><center><center><center><center><center><center>1 Jupp Heynckes1997–98<center><center><center>1<center><center>1<center><center><center><center>2 Guus Hiddink1998–99<center><center><center><center><center><center><center><center>1<center>1 Vicente del Bosque1999-2003<center>2<center><center>1<center><center>2<center><center>1<center>1<center>7 Carlos Queiroz2003–04<center><center><center>1<center><center><center><center><center><center>1 Fabio Capello1996-97, 2006–07<center>2<center><center><center><center><center><center><center><center>2 Bernd Schuster2007–08<center>1<center><center>1<center><center><center><center><center><center>2

 Unuri 

 Kompetizzjonijiet domestiċi 

 La Liga: 31
1931–32, 1932–33, 1953–54, 1954–55, 1956–57, 1957–58, 1960–61, 1961–62, 1962–63, 1963–64, 1964–65, 1966–67, 1967–68, 1968–69, 1971–72, 1974–75, 1975–76, 1977–78, 1978–79, 1979–80, 1985–86, 1986–87, 1987–88, 1988–89, 1989–90, 1994–95, 1996–97, 2000–01, 2002–03, 2006–07, 2007–08

 Tazza tar-Re: 17 
1904–05, 1905–06, 1906–07, 1907–08, 1916–17, 1933–34, 1935–36, 1945–46, 1946–47, 1961–62, 1969–70, 1973–74, 1974–75, 1979–80, 1981–82, 1988–89, 1992–93

 Supertazza ta' Spanja: 8
1988, 1989, 1990, 1993, 1997, 2001, 2003, 2008

 Copa de la Liga: 1
1984–85

 Kompetizzjonijiet internazzjonali 

 Tazza taċ-Ċampjins/UEFA Champions League: 9 
1955–56, 1956–57, 1957–58, 1958–59, 1959–60, 1965–66, 1997–98, 1999–2000, 2001–02

 Tazza Interkontinentali: 3
1960, 1998, 2002

 Tazza UEFA: 2
1984–85, 1985–86

 Supertazza Ewropea: 1
2002

 Referenzi 

 Ħoloq esterni 


 Real Madrid CF fuq is-sit tal-La Liga


Kategorija:Klabbs tal-futbol Spanjoli
Kategorija:Klabbs tal-futbol stabbiliti fl-1902